NARIADENIE KOMISIE (ES) č. 2510/97
z 15. decembra 1997
o zatrieďovaní určitých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87(1) o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (ES) č. 2308/97(2), a najmä na jeho článok 9,
keďže kvôli zabezpečeniu jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu;
keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá platia aj pre ktorúkoľvek inú nomenklatúru, ktorá je úplne alebo čiastočne založená na nej alebo ktorá k nej pridáva nejaké ďalšie podrozdelenie a ktorá je ustanovená osobitnými ustanoveniami spoločenstva s cieľom uplatniť colné sadzby a iné opatrenia týkajúce sa obchodu s tovarmi;
keďže podľa uvedených všeobecných pravidiel musia byť tovary, opísané v stĺpci 1 tabuľky priloženej k tomuto nariadeniu, zatriedené do príslušných kódov KN uvedených v stĺpci 2 z dôvodov uvedených v stĺpci 3;
keďže sa prijíma, že je naďalej možné, aby sa držiteľ odvolával po obdobie troch mesiacov na záväznú informáciu o nomenklatúrnom zatriedení tovaru vydanú colnými orgánmi členských štátov vo vzťahu k zatrieďovaniu tovarov do kombinovanej nomenklatúry, ktorá nie je v zhode s právami ustanovenými týmto nariadením podľa ustanovení článku 12 (6) nariadenia Rady (EHS) č. 2913/92, ktorým sa ustanovuje Colný kódex spoločenstva(3);
keďže opatrenia ustanovené v tomto nariadení sú v súlade so stanoviskom sekcie pre colnú a štatistickú nomenklatúru Výboru pre colný kódex,
PRIJALA TOTO NARIADENIE:
Článok 1
Tovary opísané v stĺpci 1 priloženej tabuľky sa teraz zatrieďujú v kombinovanej nomenklatúre do príslušných kódov KN uvedených v stĺpci 2 uvedenej tabuľky.
Článok 2
Naďalej je možné odvolávať sa po obdobie troch mesiacov na záväznú informáciu o nomenklatúrnom zatriedení tovarov vydanú colnými orgánmi členských štátov, ktorá sa nezhoduje s právami ustanovenými týmto nariadením podľa ustanovení článku 12 (6) nariadenia (EHS) č. 2913/92.
Článok 3
Toto nariadenie nadobúda účinnosť 21. deň po dni jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 15. decembra 1997